**Докторанттың/магистранттың тағылымдамасын ресімдеу тәртібі**

Ғылыми тағылымдаманы ресімдеу үшін жоғары оқу орнынан кейінгі білім алушыларға іс-сапардың болжамды күніне дейін 4 апта (Қазақстан Республикасы және жақын шет елдер), 6 апта (алыс шет елдер) зерттеулерді қолдау департаментіне мынадай құжаттарды ұсыну қажет:

- ғылыми жетекшінің, БББ басшысының, Жоғары мектеп деканының, зерттеулерді қолдау департаменті директорының келісілген қолдарымен ректордың атына жеке өтініш;

- БББ басшысының тағылымдамадан өтушіге ұсынуы (еркін нысанда);

– жоғары оқу орнынан, ғылыми ұйымнан немесе ұйымнан жолдама бойынша тағылымдамадан өтуге шақыру-хаттың көшірмесі. Шет тілінде шақыру болған жағдайда шақырудың аудармасы қоса беріледі;

- магистранттың / докторанттың тағылымдамадан өтуінің жеке бағдарламасын талқылай отырып, жоғары мектеп отырысының хаттамасынан үзінді;

– ғылыми тағылымдамадан өту бағдарламасы және ғылыми жетекші, БББ басшысы, Жоғары мектеп деканы, тағылымдама жетекшісі куәландырылған білім алушының жоспары;

- транскрипт (егер ғылыми тағылымдама шетелде жүзеге асырылса).

- серіктес ЖОО-мен келісімнің/меморандумның көшірмесі.